REGLAMENT DEL PROJECTE FINAL DE CARRERA DE LA TITULACIÓ D'ARQUITECTURA. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1611)
  + [Valencià](/va/acuerdo/1611)






Selector de idioma

Leer

* [Español](/es/acuerdo/1611)
* [Valencià](/va/acuerdo/1611)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DEL PROJECTE FINAL DE CARRERA DE LA TITULACIÓ D'ARQUITECTURA.[Butlletí Oficial Universitat d'Alacant](/ca/Publicacion)
================================================================================================================================

Secretaria General

Butlletí Oficial Universitat d'Alacant





REGLAMENT DEL PROJECTE FINAL DE CARRERA DE LA TITULACIÓ D'ARQUITECTURA.

Data d'aprovació
:   21/10/2010

Data de publicació
:   05/11/2010

Òrgan competent
:   Escola Politècnica Superior

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=1611.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1611)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1611)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DEL PROJECTE FINAL DE CARRERA DE LA TITULACIÓ D'ARQUITECTURA.&url=https://www.boua.ua.es/va/acuerdo/1611)

**Títol:** REGLAMENT DEL PROJECTE FINAL DE CARRERA DE LA TITULACIÓ D'ARQUITECTURA.

**Secció:** DISPOSICIONS GENERALS

**Òrgan:** Escola Politècnica Superior

**Data d'aprovació:** dijous, 21 d'octubre de 2010

REGLAMENT DEL PROJECTE FINAL DE CARRERA DE LA TITULACIÓ D'ARQUITECTURA.

Segons estableix el Pla d'Estudis de la titulació d'Arquitectura publicat en el BOE número 251 del 17 d'octubre de 1996, l'obtenció del títol d'Arquitecte o Arquitecta impartit en l'Escola Politècnica Superior de la Universitat d'Alacant requereix que l’estudiant elabore un projecte final de carrera, inclòs en l'assignatura troncal Projecte Final de Carrera de cinquè curs, amb tres crèdits pràctics. En aquest BOE s'especifiquen que les àrees vinculades a aquesta matèria són Composició Arquitectònica; Construccions Arquitectòniques; Expressió Gràfica Arquitectònica; Mecànica de Medis Continus i Teoria d'Estructures; Projectes Arquitectònics, i Urbanística i Ordenació del Territori.

La Junta de l'Escola Politècnica Superior, en virtut de les competències atribuïdes en l'article 81 de l'Estatut de la Universitat d'Alacant, és l'òrgan competent per a regular aquesta matèria, i aquest document constitueix el reglament pel qual s'han d'elaborar, presentar i avaluar els esmentats projectes final de carrera (PFC).

Article 1. Matriculació

1.      L'assignatura Projecte Final de Carrera és una assignatura quadrimestral del cinquè curs de la titulació d'Arquitectura.

2.      La matrícula de PFC comprèn 3 crèdits i dóna dret a l'escolaritat durant un quadrimestre i a l'examen final, per al qual es poden utilitzar dues convocatòries (ordinària i extraordinària). La matriculació es farà en els períodes establits a aquest efecte.

3.      De conformitat amb el pla d'estudis, per a matricular-se en el PFC, pel seu caràcter d'exercici de síntesi, l'estudiant haurà de tenir aprovat tot el primer cicle del títol d'Arquitecte, així com el tercer i quart curs del segon cicle d'aquest títol. Se n’exceptuen les assignatures optatives i de lliure configuració.

Article 2. Docència

1.      El calendari de les classes de PFC es proposarà d’acord amb el procediment establit en el centre.

2.      El nombre de grups fixats per a l'assignatura serà el màxim possible amb la finalitat que els alumnes disposen de l'atenció necessària amb prou garanties de qualitat. El professor o la professora de cada grup serà el tutor o tutora del Projecte Final de Carrera dels seus alumnes.

3.      L'assignatura de PFC serà impartida majoritàriament per l'àrea de Projectes Arquitectònics. No obstant això, hi haurà grups amb assignació al PFC en les àrees de Composició Arquitectònica, Construccions Arquitectòniques, Expressió Gràfica Arquitectònica, Mecànica dels Medis Continus i Teoria de les Estructures, i Urbanística i Ordenació del Territori.

4.      La durada de la totalitat del procés del PFC serà quadrimestral, i la tutela, la docència i l'elaboració es desenvoluparan durant un quadrimestre. Per tant, els objectius, el contingut i el sistema d'avaluació correspondran a la durada d'un quadrimestre.

Article 3. Contingut del PFC

1.      El PFC consistirà en l'elaboració d'un projecte d'arquitectura que es durà a terme integrant els coneixements de totes les disciplines cursades.

2.      El PFC es referirà a un tema arquitectònic i aquest tema serà l'adequat per a permetre que l'estudiant acredite la seua formació al final dels estudis. El PFC haurà d'incloure, com a mínim en una part, la definició tècnica d'un projecte d'arquitectura, amb una definició global i integrada. El tema i els desenvolupaments esmentats seran acordats entre l'alumne o alumna i el tutor o tutora del PFC.

3.      Els documents que integraran el PFC inclouran necessàriament memòria i plànols, preferiblement en suport paper. En qualsevol cas es garantirà la seua inalterabilitat. Addicionalment, es lliurarà en suport digital tota la documentació en format pdf, tiff o jpeg. Aquests documents seran els necessaris per a explicar amb claredat, com es detalla en la idea del projectista, l'organització espacial i el sistema d'estructura; l'actitud respecte de la ciutat o el lloc en què s'ha de construir el projecte, les condicions econòmiques, la utilització que definisca el programa, les solucions constructives, els materials que ajuden a aconseguir la imatge arquitectònica, la integració en el paisatge i les seues repercussions en el context territorial, social i cultural, si escau, a més de tots els aspectes rellevants que han intervingut en la configuració del projecte. En qualsevol cas, els documents concrets que integraran cadascun dels PFC seran definits segons el procediment establit per la Junta de l'EPS o l’òrgan en què delegue.

4.      La Junta de l'EPS, o l’òrgan en què delegue, adoptarà les accions necessàries per desenvolupar i aplicar aquest reglament en cada curs acadèmic, i que, entre altres, es referiran a la temàtica, el calendari i la documentació. En particular, haurà de desenvolupar les relatives al calendari, les normes que regulen les fases de què consta el PFC i la manera d'avaluació per a cadascun dels tribunals, sempre abans de l'inici de cada curs acadèmic.

Article 4. Tribunal d'avaluació i defensa del PFC

1.      La Junta de l'EPS, o l’òrgan en què delegue, nomenarà els tribunals d'avaluació i defensa del PFC encarregats de valorar els Projectes Final de Carrera. Es nomenarà un tribunal per a cadascun dels grups de PFC.

2.      El tribunal de valoració i defensa del PFC constarà de tres membres titulars juntament amb els seus suplents, elegits entre els professors i professores que impartisquen docència en alguna de les assignatures de la titulació d'Arquitectura. El president o presidenta titular serà el sotsdirector o sotsdirectora d'Arquitectura, el secretari o secretària titular serà el tutor o tutora del grup de PFC, i el vocal titular serà un dels tutors o tutores dels altres grups de PFC, que hauran d'estar adscrits a àrees de coneixement diferents. Els suplents seran professors o professores que impartisquen docència en la titulació d'Arquitectura. En cas de vacant, absència o malaltia del president o presidenta es procedirà segons preveu l'article 23.2 de la Llei 30/92, de 26 de novembre, de règim jurídic de les administracions públiques i del procediment administratiu comú.

3.      Si per unanimitat els membres de cadascun dels tribunals ho consideren oportú, podran proposar que s'hi incorpore una quarta persona convidada que no impartisca docència en cap de les assignatures de la titulació d'Arquitectura, en la Universitat d'Alacant, però de prestigi professional o acadèmic reconegut en l'àmbit de l'arquitectura.

Article 5. Defensa del PFC

1.      La defensa del PFC s'ajustarà a les condicions que determine la Junta de l'Escola Politècnica Superior o l’òrgan en què delegue.

2.      La màxima qualificació que pot concedir un tribunal de PFC serà de la d’excel·lent (9,0).

3.      La persona responsable de la gestió de les actes associades a l'assignatura PFC serà el tutor o tutora de cada grup.

4.      El estudiants que hagen obtingut la qualificació d'excel·lent i vulguen optar a la qualificació de matrícula d'honor hauran de sol·licitar per escrit al sotsdirector o sotsdirectora d'Arquitectura aquesta circumstància. Aquesta sol·licitud s’haurà de fer dins dels 15 dies naturals posteriors a la publicació de les notes del seu grup de PFC. Aquests estudiants seran avaluats per la Comissió Qualificadora de PFC.

5.      Els originals dels PFC, com també la documentació corresponent en suport digital, quedaran dipositats en la Universitat d'Alacant. Així mateix, es podran exposar al públic els PFC més notoris, segons el parer dels tribunals o de la Comissió Qualificadora. Els originals d’aquests PFC s'incorporaran a l'Arxiu Gràfic de la Universitat d'Alacant.

Article 6. La Comissió Qualificadora del PFC

1.      La Comissió Qualificadora del PFC estarà constituïda pel sotsdirector o sotsdirectora d'Arquitectura, que la presidirà, i tots els professors i professores de l'assignatura PFC com a vocals. Si el nombre de membres de la comissió és parell, el president o presidenta tindrà vot de qualitat.

Disposició transitòria

En el termini màxim de deu dies hàbils després d’aprovar-se aquesta normativa, la Junta de l'EPS, o l’òrgan en què delegue, adoptarà totes les mesures necessàries perquè siga aplicada i desenvolupada aquest curs acadèmic.

Disposició derogatòria

Queden derogades totes les disposicions anteriors de la Junta de l'Escola Politècnica Superior, o òrgans que hagen exercit les seues funcions, relatives al PFC de la titulació d'Arquitectura.

Disposició Final

Aquesta normativa, després de l’aprovació per la Junta de l'Escola Politècnica Superior, serà aplicable a partir del curs acadèmic 2010/2011

Aprovat en la Junta de l’Escola Politècnica Superior

Alacant, 21 d'octubre de 2010





[Carretera Sant Vicent del Raspeig s/n  
03144 Sant Vicent del Raspeig - Alacant  
 Tel. 73 704 6081 - Fax 43 148 0464](https://www.google.es/maps/@95.728266,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12807&trk=tyah&trkInfo=tarId%6C4750176262341%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)